laion/Wikipedia-Exotic huggingface dataset:
ভারতীয় দক্ষিণ আফ্রিকান সম্প্রদায়

দক্ষিণ আফ্রিকাতে বর্তমানে প্রায় ১১ লক্ষ ৫০ হাজার লোক বাস করে (দক্ষিণ আফ্রিকার মোট জনসংখ্যার ২.৫%), যাদেরকে ভারতীয় দক্ষিণ আফ্রিকান বলে ডাকা হয়। এদের প্রায় ৮০% কোয়াজুলু-নাটাল প্রদেশে, ১৫% গুয়াটেং (প্রাক্তন ট্রান্সভাল) এলাকায় এবং বাকী প্রায় ৫% কেপটাউন এলাকায় বাস করে। কোয়াজুলু-নাটাল প্রদেশে ভারতীয়রা মূলত ডারবান শহর এলাকায় বাস করে। ডার্বানের উপকূলীয় এলাকায় চ্যাট্‌সওয়র্থ, ফিনিক্স, টোনগাট এবং স্টেঞ্জার এলাকায় প্রায় ৫ লক্ষ ভারতীয় বাস করে। ডার্বানের কাছেই নাটালের অভ্যন্তরে পিটারমারিৎস শহরটিতে প্রায় ২ লক্ষ ভারতীয় বাস করেন; এই শহরটির কাছেই মহাত্মা গান্ধী জাতিগত বিদ্বেষের শিকার হন, এবং এর বিরুদ্ধে লড়ার জন্য ঐ শহরে থেকে যাবার সিদ্ধান্ত নেন। তিনি জীবনের দুই দশকেরও বেশি সময় দক্ষিণ আফ্রিকাতে কাটিয়েছিলেন। বাকী ভারতীয়রা কোয়াজুলু-নাটালের অন্যান্য শহর যেমন লেডিস্মিথ, ডান্ডি এবং গ্লেনকো-তে বাস করে। গুয়াটেং এলাকাতে ভারতীয়রা মূলত জোহানেসবার্গ এবং প্রিটোরিয়ার বিভিন্ন শহরতলীতে বাস করে। এছাড়া ইস্টার্ন কেপ এবং অন্যান্য প্রদেশেও ছোট ছোট ভারতীয় সম্প্রদায় আছে। কোয়াজুলু-নাটালের ভারতীয়দের মধ্যে ৫১% তামিল ভাষা, ৩০% হিন্দি ভাষা, ৭% গুজরাতি ভাষা, ৬% তেলুগু ভাষা, ৪৭% ওড়িয়া ভাষা এবং ৫% উর্দু ভাষাতে কথা বলে। তবে প্রায় সব বাসাতেই ইংরেজি ভাষাই প্রধান ভাষা। একাধিক ভাষাভাষী সম্প্রদায়ের নিজেদের মধ্যে কথা বলার সময় ইংরেজির পরে হিন্দি ভাষাই প্রাধান্য পায়। দক্ষিণ আফ্রিকাতে প্রথম ভারতীয় বংশোদ্ভূত লোকের আবির্ভাব ঘটে ১৮৬০ সালে। মাদ্রাজ থেকে ট্রুরো নামের জাহাজে চড়ে ৩৪২ জন চুক্তিবদ্ধ ভারতীয় শ্রমিক ১৮৬০ সালের ১৬ই নভেম্বর ডার্বান বন্দরে অবতরণ করেন। এর ১০ দিন পরে কলকাতা থেকে আগত বেলভেডের জাহাজে করে আরও ৩৪২ জন ভারতীয়ের আবির্ভাব ঘটে। এরপর ১৯১১ সাল পর্যন্ত চুক্তিবদ্ধ শ্রমিক হিসেবে বা ব্যবসায়িক প্রয়োজনে বহু ভারতীয় দক্ষিণ আফ্রিকাতে অভিবাসী হন। এরা বেশিরভাগই তৎকালীন ব্রিটিশ উপনিবেশ নাটালের ক্ষেতেখামারে, আখ প্ল্যান্টেশনগুলিতে, মিলগুলিতে মজুরির কাজ করত। চুক্তি শেষ হয়ে যাবার পর এরা কৃষক হিসেবে কিংবা ছোট ব্যবসায়ী হিসেবেই থেকে যায়। প্রাথমিকভাবে বেশির ভাগ ভারতীয় বর্তমান তামিল নাড়ু এবং অন্ধ্র প্রদেশ এলাকা থেকে এসেছিল। কিছু কিছু ভারতীয় উত্তর প্রদেশ ও বিহার অঞ্চল থেকেও এসেছি। ১৮৮০-র পর আরেক দল ভারতীয় দক্ষিণ আফ্রিকাতে পাড়ি জমায়। এরা নিজেদের পয়সায় জাহাজ ভাড়া দিয়ে দক্ষিণ আফ্রিকায় এসেছিল। এরা মূলত গুজরাত থেকে আগত ব্যবসায়ী সম্প্রদায়। যদিও ১৮৬০ সাল থেকেই ভারতীয়রা দক্ষিণ আফ্রিকায় বাস করত, ১৯৬১ সালের আগ পর্যন্ত তাদেরকে পূর্ণ নাগরিকের মর্যাদা দেওয়া হয়নি। কিন্তু নাগরিকত্ব লাভের পরেও তারা কৃষ্ণাঙ্গদের মত জাতিগত বিদ্বেষের শিকার হয়। ১৯৯৪ সালের পর নতুন দক্ষিণ আফ্রিকায় তারা সমস্ত দক্ষিণ আফ্রিকানের মত সমমর্যাদা লাভ করে। দক্ষিণ আফ্রিকার ১৯৯৯ সালের সংসদ নির্বাচনে ৪০০ জন নির্বাচিত সদস্যের মধ্যে ৪১-ই ছিলেন ভারতীয় বংশোদ্ভূত (১০%)। সংসদের স্পিকার, সরকারের চারজন মন্ত্রী এবং ২ জন উপমন্ত্রীও ভারতীয় বংশোদ্ভূত ছিলেন। দক্ষিণ আফ্রিকার বর্তমান সংসদের ২৫ জন সদস্য, সরকারের ১ জন মন্ত্রী ও ৩ জন উপমন্ত্রী ভারতীয় বংশোদ্ভূত। ২০০৪ সালে দক্ষিণ আফ্রিকার জাতীয় ক্রিকেট দলে প্রথমবারের মত একজন ভারতীয় দক্ষিণ আফ্রিকানকে টেস্ট দলের সদস্য হিসেবে নির্বাচন করা হয়; তার নাম হাশিম আমলা।
এরিক জে. অ্যাডামস

এরিক জে. অ্যাডামস হলেন একজন মার্কিন চিত্রনাট্যকার, প্রযোজক ও ঔপন্যাসিক। তিনি ২০১০ সালে মাই সুইসাইড শিরোনামের একটি চলচ্চিত্রে প্রযোজক ও চিত্রনাট্যকার হিসেবে কাজ করেছিলেন যেটি বার্লিন আন্তর্জাতিক চলচ্চিত্র উৎসবে ক্রিস্টাল বিয়ার জিতেছিল। এরিক জে. অ্যাডামস ২০০৯ সালের প্রামাণ্যচিত্র টু সেভ আ চাইল্ড এ কাহিনিকার ও পরিচালক হিসেবে কাজ করেছিলেন এবং ২০১৫ সালে মুক্তিপ্রাপ্ত সুপ্রিম্যাসি চলচ্চিত্রে প্রযোজক ও চিত্রনাট্যকার হিসেবে কাজ করেছিলেন। তিনি বাংলাদেশ যুক্তরাষ্ট্র যৌথ প্রযোজনায় নির্মিত চলচ্চিত্র নাইমার রঙ চলচ্চিত্রটি প্রযোজনার সাথে যুক্ত ছিলেন যেটি ২০২০ সালে মুক্তি পাবে। এছাড়াও তিনি বার্ডল্যান্ড, প্লট টুইস্ট, লস অব ইনোসেন্স সহ ছয়টি বই লিখেছেন। "IN DEVELOPMENT"। Brothers' Ink Productions। সংগ্রহের তারিখ ১৮ সেপ্টেম্বর ২০১৯।  "আজ ঢাকায় আসছেন এরিক জে অ্যাডামস"। প্রথম আলো। ৯ ফেব্রুয়ারি ২০১০। সংগ্রহের তারিখ ১৮ সেপ্টেম্বর ২০১৯। [স্থায়ীভাবে অকার্যকর সংযোগ] "Farooki and Amitabh Reza announce their next films"। The Independent। ১৯ অক্টোবর ২০১৭। সংগ্রহের তারিখ ১৮ সেপ্টেম্বর ২০১৯।  "Amitabh Rezas next film on rickshaw puller-girl"। The Daily Observer। ১৯ অক্টোবর ২০১৭। সংগ্রহের তারিখ ১৮ সেপ্টেম্বর ২০১৯। [স্থায়ীভাবে অকার্যকর সংযোগ] "Farooki to join Rickshaw Girl campaign"। Dhaka Tribune। ৪ সেপ্টেম্বর ২০১৯। সংগ্রহের তারিখ ১৮ সেপ্টেম্বর ২০১৯।  ইন্টারনেট মুভি ডেটাবেজে এরিক জে. অ্যাডামস (ইংরেজি)
লেনক্স বাটলার

লেনক্স স্টিফেন বানি বাটলার (ইংরেজি: Lennox Butler; জন্ম: ৯ ফেব্রুয়ারি, ১৯২৯ - মৃত্যু: ১ সেপ্টেম্বর, ২০০৯) ত্রিনিদাদ ও টোবাগোর পোর্ট অব স্পেনের উডব্রুক এলাকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন লেনক্স বাটলার। ১৯৪৮-৪৯ মৌসুম থেকে ১৯৫৫-৫৬ মৌসুম পর্যন্ত লেনক্স বাটলারের প্রথম-শ্রেণীর খেলোয়াড়ী জীবন চলমান ছিল। লেনক্স বানি বাটলার সংক্ষিপ্ত সময়ের জন্যে প্রথম-শ্রেণীর ক্রিকেটে পদচারণ করেছিলেন। ফাস্ট-মিডিয়াম বোলার হিসেবে ত্রিনিদাদ দলের অনিয়মিত সদস্যের মর্যাদাপ্রাপ্ত হন। ১৯৫৪-৫৫ মৌসুমে সফররত অস্ট্রেলীয় একাদশের বিপক্ষে প্রস্তুতিমূলক খেলায় ৫/৮৯ পান। এটিই তার সমগ্র প্রথম-শ্রেণীর খেলোয়াড়ী জীবনে একমাত্র পাঁচ-উইকেট লাভের ঘটনা ছিল। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন লেনক্স বাটলার। ১১ এপ্রিল, ১৯৫৫ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। প্রস্তুতিমূলক খেলায় সুন্দর ক্রীড়ানৈপুণ্য প্রদর্শনের স্বীকৃতিস্বরূপ পোর্ট অব স্পেনে সফরকারী অস্ট্রেলিয়ার বিপক্ষে সিরিজের দ্বিতীয় টেস্টে অংশগ্রহণের জন্যে মনোনীত হন। তবে, ব্যাটসম্যানদের উপযোগী পিচে তার বোলিং তেমন সুবিধা পায়নি। অস্ট্রেলিয়া ৬০০/৯ তুলে ইনিংস ঘোষণা করে। পরবর্তী টেস্টে তাকে আর দলে রাখা হয়নি। এরপর তিনি আর একটিমাত্র প্রথম-শ্রেণীর ক্রিকেটে অংশ নিয়েছিলেন। পরবর্তী মৌসুমে ঐ খেলাটি ত্রিনিদাদ বনাম ইডব্লিউ সোয়ানটন একাদশের মধ্যে সম্পন্ন হয়েছিল। ১ সেপ্টেম্বর, ২০০৯ তারিখে ৮০ বছর বয়সে অ্যান্টিগুয়ায় লেনক্স বাটলারের দেহাবসান ঘটে। List of West Indies Test Cricketers "West Indies – Test Batting Averages"। ESPNCricinfo। সংগ্রহের তারিখ ১৯ সেপ্টেম্বর ২০১৯।  "West Indies – Test Bowling Averages"। ESPNCricinfo। সংগ্রহের তারিখ ১৯ সেপ্টেম্বর ২০১৯।  লেন বাইচাঁন গ্লেনডন গিবস এক টেস্টের বিস্ময়কারী ত্রিনিদাদ ও টোবাগো জাতীয় ক্রিকেট দল ওয়েস্ট ইন্ডিয়ান টেস্ট ক্রিকেটারদের তালিকা ইএসপিএনক্রিকইনফোতে লেনক্স বাটলার (ইংরেজি) ক্রিকেটআর্কাইভে লেনক্স বাটলার (সদস্যতা প্রয়োজনীয়) (ইংরেজি)
আকবরনামা

আকবরনামা (ফার্সি: اکبرنامه; অর্থঃ আকবরের বই) হলো খ্রিষ্টীয় ষোড়শ শতকের মুঘল সম্রাট আকবরের প্রধানমন্ত্রী আবুল ফজল ইবন মুবারক কর্তৃক ফার্সি ভাষায় রচিত একটি জীবনী গ্রন্থ যাতে সম্রাট আকবরের জীবন ও সেই সময়ের সার্বিক চিত্র ফুটে উঠেছে। তিন খণ্ডে রচিত এই সুবিশাল গ্রন্থটির তৃতীয় খন্ডটি আইন-ই-আকবরি নামে পরিচিত যা সম্রাট আকবরের প্রশাসনের বিস্তারিত বর্ণনাসমৃদ্ধ একটি নথি হিসাবে সর্বসাধারণে সুবিদিত এবং ভারতীয় উপমহাদেশের ইতিহাস সম্পর্কিত তথ্য প্রাপ্তির উত্‌স হিসাবে আকবরনামাকে সর্বোত্তম বলে গণ্য করা হয়। এই গ্রন্থটি আকবরের নির্দেশে তার দরবারে থাকা নবরত্নের অন্যতম রত্ন ঐতিহাসিক আবুল ফজল সাত বছরে এই গ্রন্থটি রচনা করেন যাতে সম্রাটের দরবারে থাকা ৪৯ জন চিত্রকরের দ্বারা অঙ্কিত অসংখ্য চিত্র রয়েছে লিখিত বিবরণের সাথে দলিল হিসাবে যেগুলো ১৫৯২ হতে ১৫৯৪ সালের মধ্যে আঁকা হয়। আবুল ফজল ১৬০২ সালে নিহত হওয়ায় তখন থেকে ১৬০৫ সাল সময়ের ঘটনাবলী ইনায়েতউল্ল্যা লেখেন। আকবরনামা তিন খণ্ডে বিভক্ত, যার প্রথম খণ্ডে রয়েছে তিমুর বংশের ইতিহাস, বাবুর ও হুমায়ুনের রাজত্বকাল এবং দিল্লির শূর বংশের সুলতানদের বিবরণ; দ্বিতীয় খণ্ডে আকবরের রাজত্বের ছেচল্লিশতম বছর পর্যন্ত ঘটনাবলির বিস্তৃত বিবরণ; এবং তৃতীয় খণ্ডে আকবরের সাম্রাজ্যে প্রচলিত বিধিবিধান ও সংশ্লিষ্ট বিষয়াবলি বর্ণিত আছে যা আইন-ই-আকবরী নামে পরিচিত। সম্রাট আকবর; আবুল ফজল ইবন মুবারক; আইন-ই-আকবরি। Illustration from the Akbarnama: History of Akbar ওয়েব্যাক মেশিনে আর্কাইভকৃত ১৯ সেপ্টেম্বর ২০০৯ তারিখে Art Institute of Chicago Introduction to Akbaranama and Ain-e-Akbari Columbia University আবদুল করিম (জানুয়ারি ২০০৩)। "আকবরনামা"। সিরাজুল ইসলাম। বাংলাপিডিয়া। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ১৯ সেপ্টেম্বর ২০১৯।  "Akbar's mother travels by the boat to Agra"। V & A Museum।  আকবরনামা - বাংলাপিডিয়া হতে।
হানিফ পাঠান

মুহম্মদ হানিফ পাঠান (৬ এপ্রিল ১৯০১ - ১৯৮৯) ছিলেন একজন লোকসাহিত্য সংগ্রাহক ও গবেষক। তিনি বাংলাদেশের প্রাচীন দুর্গনগরী ও প্রত্নতাত্ত্বিক স্থান উয়ারী-বটেশ্বরকে জনসমক্ষে তুলে ধরার জন্য সর্বাধিক পরিচিত। তিনি বাংলাদেশের সর্বোচ্চ সংখ্যক প্রবাদ সংগ্রহ ও মূল্যায়ন করেছেন। হানিফ পাঠান ১৯০১ সালের ৬ এপ্রিল (২৩ চৈত্র ১৩০৭ বঙ্গাব্দ) ঢাকা জেলার রায়পুরা থানার দেওয়ানচর গ্রামে মাতুলালয়ে জন্মগ্রহণ করেন। তার পৈতৃক নিবাস ছিল বর্তমান নরসিংদী জেলার বেলাবো উপজেলার বটেশ্বর গ্রামে। তার পুত্রের নাম হাবিবুল্লাহ পাঠান, তিনিও একজন লোকসাহিত্য সংগ্রাহক ও গবেষক। হানিফ ১৯২১ সালে ঢাকা নর্মাল স্কুল থেকে নর্মাল পরীক্ষায় উত্তীর্ণ হন। এরপর তিনি স্কুল শিক্ষক হিসেবে কর্মজীবন শুরু করেন এবং মৃত্যুর পূর্ব পর্যন্ত শিক্ষকতা পেশায় জড়িত ছিলেন। হানিফ লোকসাহিত্যের প্রতি তার ব্যক্তিগত আগ্রহ থেকে এ বিষয়ে জ্ঞান অর্জন ও গবেষণা শুরু করেন। ১৯৩০-এর দশকের শুরুতেই হানিফ উয়ারী-বটেশ্বর অঞ্চলের প্রত্নতাত্ত্বিক গুরুত্ব অনুধাবন করে তা নিয়ে গবেষণা শুরু করেন ও তা প্রচারের উদ্যোগ গ্রহণ করেন। ১৯৩৩ সালে উয়ারী-বটেশ্বর অঞ্চলে শ্রমিকরা মাটির পাত্রে সঞ্চিত কিছু রূপার মুদ্রা খুঁজে পান। সেখান থেকে তিনি ২০-২৫টি মুদ্রা সংগ্রহ করেন। ১৯৫৫ সালের ৩০ জানুয়ারি তিনি দৈনিক আজাদ পত্রিকায় ‘পূর্বপাকিস্তানের প্রাগৈতিহাসিক সভ্যতা’ শিরোনামে একটি প্রবন্ধ লিখেন। এ সময় তার সঙ্গে তার পুত্র হাবিবুল্লাও গবেষণার কাজ শুরু করেন। তাদের প্রচেষ্টায় ১৯৬৬ সালে প্রথম এ অঞ্চলে প্রত্নতাত্ত্বিক জরিপ করা হয় এবং এরই প্রেক্ষিতে ২০০০ সালে উয়ারী-বটেশ্বর খননেন কাজ শুরু হয়। হানিফ ‘বটেশ্বর প্রত্ন সংগ্রহশালা ও গ্রন্থাগার’ নামে একটি জাদুঘর প্রতিষ্ঠা করেন। জাদুঘরে তিন হাজার বছরের বিভিন্ন সরঞ্জাম ছাড়াও এ অঞ্চলে প্রাপ্ত বিভিন্ন প্রত্নতাত্ত্বিক নিদর্শন রয়েছে। এছাড়াও রয়েছে দুষ্প্রাপ্য বই, ঐতিহাসিক সাময়িকী ও স্মারক। হানিফ পাঠান লোকসাহিত্য নিয়ে বেশ কিছু পুস্তক প্রকাশ করেছেন। তার মধ্যে ‍উল্লেখযোগ্য হল: বাংলা প্রবাদ-পরিচিতি (দুই খণ্ডে বিভক্ত) পল্লীসাহিত্যের কুড়ান মানিক (১৯৩৭) - প্রবাদ বিষয়ক সংকলন-গ্রন্থ "পাঠান, মুহম্মদ হানিফ"। বাংলাপিডিয়া। সংগ্রহের তারিখ ১৮ সেপ্টেম্বর ২০১৯।  "উপমহাদেশের দ্বিতীয় নগর সভ্যতা উয়ারি-বটেশ্বর"। ইত্তেফাক। ২ মার্চ ২০২০ তারিখে মূল থেকে আর্কাইভ করা। সংগ্রহের তারিখ ১৮ সেপ্টেম্বর ২০১৯।  বাংলাপিডিয়ায় হানিফ পাঠান
চট্টগ্রাম পালি কলেজ

চট্টগ্রাম পালি কলেজ হলো বাংলাদেশের একটি বিশেষায়িত বৌদ্ধধর্মীয় শিক্ষাপ্রতিষ্ঠান। এখানে বৌদ্ধধর্ম এবং পালি ভাষা শিক্ষা দেওয়া হয়। কলেজটি ১৯৩৯ সালে চট্টগ্রামে প্রতিষ্ঠিত হয়। এটি একটি অবৈতনিক শিক্ষাপ্রতিষ্ঠান। কলেজটি বাংলাদেশের দক্ষিণাঞ্চলের বৃহত্তম শহর চট্টগ্রামের বৌদ্ধমন্দির সড়কস্থ এনায়েত বাজার এলাকায় অবস্থিত। চট্টগ্রাম পালি কলেজের প্রতিষ্ঠাতা অধ্যক্ষ ছিলেন অগ্গমহাপণ্ডিত ধর্মবংশ মহাস্থবির। প্রতিষ্ঠা বছরেই তিনি মারা যান। তার মৃত্যুর পর নতুন অধ্যক্ষ হিসেবে দায়িত্ব গ্রহণ করেন পণ্ডিত দীপঙ্কর শ্রীজ্ঞান মহাথের। তিনি আমৃত্যু এ কলেজের অধ্যক্ষ ছিলেন। তার সময়ে কলেজের অনেক উন্নয়ন কাজ ঘটে। তাই তার কর্মের স্বীকৃতিস্বরূপ কলেজের নতুন নামকরণ করা হয় ‘দীপঙ্কর পালি কলেজ’। একটি তিনতলা ভবনের চারটি শ্রেণীকক্ষে ছাত্রদের পাঠদান করা হয়। কলেজ পরিচালনার জন্য একটি বেসরকারি ব্যবস্থাপনায় পরিচালনা পরিষদ আছে। প্রতি পাঁচ বছর পর পর পরিচালনা পরিষদ নবায়ন করার সরকারি বিধান রয়েছে। বাংলাদেশ সংস্কৃত ও পালি শিক্ষা বোর্ডের অধীনে টোল ও কলেজগুলির প্রশাসনিক ও শিক্ষা কর্মকাণ্ড পরিচালিত হয়। কলেজে একটি লাইব্রেরী রয়েছে, যার নাম ‘চিন্তামণি লাইব্রেরি’। এখানে একটি মিউজিয়ামও আছে। ন্যূনপক্ষে এসএসসি বা সমমানের পরীক্ষায় উত্তীর্ণ ছাত্রছাত্রীরাই এ কলেজে ভর্তি হতে পারে। শিক্ষার বিষয় পালি ত্রিপিটক। ত্রিপিটকের সুত্ত বিভাগ, বিনয় বিভাগ ও অভিধম্ম বিভাগে আদ্য, মধ্য ও উপাধি শ্রেণীতে তিন বছর মেয়াদি ভিন্ন ভিন্ন কোর্স চালু আছে। যেকোনো একটি বিভাগে তিন বছর অধ্যয়ন করে পরীক্ষায় উত্তীর্ণ হলে সে বিষয়ে তাকে ‘বিশারদ’ ডিগ্রি প্রদান করা হয়। ‘উপাধি’ ডিগ্রিধারী ব্যক্তি সাধারণ শিক্ষাপদ্ধতিতে স্নাতক ডিগ্রিধারীর সমতুল্য। এরপর তারা সাধারণ বিশ্ববিদ্যালয়ে স্নাতকোত্তর শ্রেণীতে ভর্তি হতে পারে। কলেজে বর্তমানে চারজন অধ্যাপক এবং ২৫০জন শিক্ষার্থী রয়েছেন। অধ্যক্ষ পরিচালনা পরিষদের সম্পাদক হিসেবে উভয় দায়িত্ব পালন করেন। "চট্টগ্রাম পালি কলেজ - বাংলাপিডিয়া"। bn.banglapedia.org। সংগ্রহের তারিখ ২০১৯-০৯-১৮।  "School & College"। www.bbsbd.org। ২০১৮-০৭-২০ তারিখে মূল থেকে আর্কাইভ করা। সংগ্রহের তারিখ ২০১৯-০৯-১৮।  বাংলাপিডিয়ায় চট্টগ্রাম পালি কলেজ
বাংলাদেশ সংস্কৃত ও পালি শিক্ষা বোর্ড

বাংলাদেশ সংস্কৃত ও পালি শিক্ষা বোর্ড হলো একটি স্বশাসিত শিক্ষাবোর্ড, যারা বাংলাদেশে পালি এবং সংস্কৃত শিক্ষা প্রদানকারী বিভিন্ন শিক্ষাপ্রতিষ্ঠান পরিচালনা করে। এটি ঢাকার কামলাপুর ধর্মরাজিক বৌদ্ধ বিহারে অবস্থিত। বাংলাদেশ সংস্কৃত ও পালি শিক্ষা বোর্ড ১৯১৫ সালে পশ্চিমবঙ্গের কলকাতায় বঙ্গীয় সংস্কৃত সমিতি হিসেবে প্রতিষ্ঠিত হয়েছিল। ১৯৪৭ সালে ভারত বিভাগের পরে বঙ্গীয় সংস্কৃত সমিতি তিনটি পৃথক শাখায় বিভক্ত হয়েছিল। আসামের জন্য আসাম সংস্কৃত সভা গঠন করা হয়েছিল, পূর্ব পাকিস্তানের জন্য পূর্ব পাকিস্তান সংস্কৃত সভা এবং পশ্চিমবঙ্গের জন্য বঙ্গীয় সংস্কৃত শিক্ষা সমিতি গঠিত হয়েছিল। পূর্ব পাকিস্তান সংস্কৃত সভার নাম পরিবর্তন করে পাকিস্তান সংস্কৃত এবং পালি শিক্ষা বোর্ডের নামকরণ করা হয়েছিল ১৯৬২ সালে। ১৯৭১ সালেবাংলাদেশ স্বাধীন হওয়ার পরে এর নামকরণ করা হয় বাংলাদেশ সংস্কৃত ও পালি শিক্ষা বোর্ড। এই বোর্ডের সচিবদের মধ্যে গোবিন্দ চন্দ্র দেব এবং সুদ্ধানন্দ মাহাথেরোর মতো উল্লেখযোগ্য ব্যক্তিত্ব অন্তর্ভুক্ত ছিলেন। বোর্ড ১১০টি সংস্কৃত কলেজ, ৮৮ টি পালি কলেজ এবং ৫০ টি পরীক্ষা কেন্দ্রকে অনুমোদন দিয়েছে। বাংলাদেশ সংস্কৃত ও পালি শিক্ষা বোর্ডের সবচেয়ে উল্লেখযোগ্য প্রতিষ্ঠান হলো চট্টগ্রাম পালি কলেজ। কলেজটি ১৯৩৯ সালে চট্টগ্রামে প্রতিষ্ঠিত হয়। এই কলেজের প্রতিষ্ঠাতা অধ্যক্ষ ছিলেন অগ্গমহাপণ্ডিত ধর্মবংশ মহাস্থবির। প্রতিষ্ঠা বছরেই তিনি মারা যান। তার মৃত্যুর পর নতুন অধ্যক্ষ হিসেবে দায়িত্ব গ্রহণ করেন পণ্ডিত দীপঙ্কর শ্রীজ্ঞান মহাথের। তিনি আমৃত্যু এ কলেজের অধ্যক্ষ ছিলেন। তার সময়ে কলেজের অনেক উন্নয়ন কাজ ঘটে। তাই তার কর্মের স্বীকৃতিস্বরূপ কলেজের নতুন নামকরণ করা হয় ‘দীপঙ্কর পালি কলেজ’। চট্টগ্রাম পালি কলেজ বাংলাদেশে বৌদ্ধধর্ম সুকোমল বড়ুয়া (২০১২)। "বাংলাদেশ সংস্কৃত ও পালি শিক্ষা বোর্ড"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "Results of Sanskrit, Pali published"। The Daily Star। BSS। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০১৭।  "PM working for welfare of all religious communities: NBSPEC"। bssnews.net (ইংরেজি ভাষায়)। BSS। ২০১৭-১২-০১ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০১৭।  "চট্টগ্রাম পালি কলেজ - বাংলাপিডিয়া"। bn.banglapedia.org। সংগ্রহের তারিখ ২০১৯-০৯-১৮।
দরবস্ত ইউনিয়ন, জৈন্তাপুর

দরবস্ত ইউনিয়ন বাংলাদেশের সিলেট জেলার জৈন্তাপুর উপজেলার একটি ইউনিয়ন। শিক্ষা প্রতিষ্ঠান জৈন্তিয়া ডিগ্রী কলেজ সেন্ট্রাল জৈন্তা মাধ্যমিক বিদ্যালয় বর্তমান চেয়ারম্যান- বাহারুল আলম বাহার "দরবস্ত ইউনিয়ন"। darbastup.sylhet.gov.bd। সংগ্রহের তারিখ ২০১৯-০৯-১৯।  "জৈন্তাপুর উপজেলা - বাংলাপিডিয়া"। bn.banglapedia.org। সংগ্রহের তারিখ ২০১৯-০৯-১৯।
যশোর (দ্ব্যর্থতা নিরসন)

যশোর বলতে বুঝাতে পারে: যশোর জেলা, বাংলাদেশের দক্ষিণ-পশ্চিমাঞ্চলের একটি জেলা যশোর সেনানিবাস, যশোর জেলার একটি সেনানিবাস যশোর, যশোর জেলার একটি শহর এবং জেলা সদর এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
দ্য ক্যানসাস সিটি স্টার

দ্য ক্যানসাস সিটি স্টার (ইংরেজি: The Kansas City Star) হল মিজুরির ক্যানসাস সিটি ভিত্তিক একটি সংবাদপত্র। ১৮৮০ সাল থেকে প্রকাশিত পত্রিকাটি আটটি পুলিৎজার পুরস্কার অর্জন করেছে। দ্য স্টার রাষ্ট্রপতি হ্যারি এস. ট্রুম্যানের কর্মজীবনে এবং তরুণ আর্নেস্ট হেমিংওয়ের লেখনীশৈলীতে প্রভাব রাখার জন্য পরিচিত। শুরুতে এই পত্রিকাটির নাম ছিল দ্য ক্যানসাস সিটি ইভনিং স্টার। এটি ১৮৮০ সালের ১৮ই সেপ্টেম্বর প্রতিষ্ঠিত হয়। উইলিয়াম রকহিল নেলসন ও স্যামুয়েল ই. মর্স এটি প্রতিষ্ঠা করেন। তার দুজন সংবাদপত্রটি বিক্রি করে মিজুরি চলে আসেন। তখন সংবাদপত্রটির নাম হয় ফোর্ট ওয়েন নিউজ সেন্টিনেল। মর্স দেড় বছরের মধ্যে তার স্বাস্থ্য ভেঙ্গে পড়ায় সংবাদপত্র ব্যবসা ত্যাগ করেন। সে সময়ে তিনটি দৈনিক তাদের প্রতিযোগী ছিল, সেগুলো হল ইভনিং মেইল, দ্য ক্যানসাস সিটি টাইমস, ও ক্যানসাস সিটি জার্নাল। মার্কিন কথাসাহিত্যিক আর্নেস্ট হেমিংওয়ে ১৯১৭ সালের অক্টোবর থেকে ১৯১৮ সালের এপ্রিল পর্যন্ত স্টারের প্রতিবেদক ছিলেন। স্টারের লেখনীর নির্দেশনাকে তিনি সারাজীবন আঁকড়ে ধরে রাখেন, যা ছিল: "ছোট বাক্যের ব্যবহার। ছোট প্রথম অনুচ্ছেদের ব্যবহার। তেজস্বী ইংরেজি শব্দের ব্যবহার। নেতিবাচকতা বর্জন করে ইতিবাচকতার ব্যবহার।" সংবাদপত্রটি আটটি পুলিৎজার পুরস্কার অর্জন করেছে: ১৯৩১ – টেক্সাসের আমারিল্লো হত্যাকাণ্ড বিষয়ক নিবন্ধের জন্য এ.বি. ম্যাকডোনাল্ড ১৯৩৩ – সম্পাদকীয় রচনা ১৯৪৪ – সম্পাদকীয় রচনার জন্য হেনরি হাসকেল ১৯৫২ – ১৯৫১ সালের মহাপ্লাবনের প্রচারের জন্য ১৯৫৪ – আলভিন স্কট ম্যাকয়ের স্থানীয় প্রতিবেদন প্রচারে জন্য ১৯৮২ – হায়াট রিজেন্সি ওয়াকওয়ে ধ্বসের স্থানীয় সংবাদ প্রচারের জন্য (ক্যানসাস সিটি টাইমস-এর সাথে যৌথভাবে ১৯৮২ – রিক অ্যাটকিনসন (ক্যানসাস সিটি টাইমস-এর) ১৯৬৮ সালের ওয়েস্ট পয়েন্ট ক্লাসের ধারাবাহিক জাতীয় প্রতিবেদনের জন্য ১৯৯২ – জেফ টেলর ও মাইক ম্যাকগ্রর মার্কিন যুক্তরাষ্ট্রের কৃষি অধিদপ্তরের পরীক্ষণ নিয়ে জাতীয় প্রতিবেদনের জন্য সংবাদপত্রটি দুইবার পুলিৎজার পুরস্কারের ফাইনালিস্ট হয়েছিল: ১৯৯৬ – ক্রিস লেস্টার ও জেফ্রি স্পাইভাকের উপশহরের উন্নয়নের প্রভাব নিয়ে বিশ্লেষণমূলক সাংবাদিকতায় ফাইনালিস্ট ২০১৮ – "হোয়াই, সো সিক্রেট, ক্যানসাস?" ধারাবাহিকের জন্য জনকল্যাণ বিভাগে ফাইনালিস্ট। "More worrisome circulation figures for The Kansas City Star"। সংগ্রহের তারিখ ১৮ সেপ্টেম্বর ২০১৯।  "Ernest Hemingway"। দ্য ক্যানসাস সিটি স্টার। জানুয়ারি ২২, ২০১৪ তারিখে মূল থেকে আর্কাইভ করা। সংগ্রহের তারিখ ১৮ সেপ্টেম্বর ২০১৯।  "KansasCity.com | Star History"। সংগ্রহের তারিখ ১৮ সেপ্টেম্বর ২০১৯।  "Star style and rules for writing"। দ্য কানসাস সিটি স্টার। ২৬ জুন ১৯৯৯। Archived from the original on ৮ এপ্রিল ২০১৪। সংগ্রহের তারিখ ১৮ সেপ্টেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Finalist: The Kansas City Star"। The Pulitzer Prizes। সংগ্রহের তারিখ ১৮ সেপ্টেম্বর ২০১৯।  "2018 Pulitzer Prizes"। The Pulitzer Prizes। সংগ্রহের তারিখ ১৮ সেপ্টেম্বর ২০১৯।  The Kansas City Star official site Official mobile site Kansas City Star Quilts ওয়েব্যাক মেশিনে আর্কাইভকৃত ১৭ জুন ২০২০ তারিখে
হিন্দুস্তান টাইমস

হিন্দুস্তান টাইমস হল একটি ভারতীয় ইংরেজি ভাষার দৈনিক সংবাদপত্র। এটি ১৯২৪ সালে ভারতের স্বাধীনতা আন্দোলন চলাকালীন প্রতিষ্ঠিত হয়। এই সংবাদপত্রটির উদ্বোধন করেন মহাত্মা গান্ধী এবং এটি ভারতীয় কংগ্রেস দলকে সমর্থন প্রদানের জন্য খ্যাত। এই সংবাদপত্রটির মালিক কংগ্রেস রাজ্য সভার সংসদ সদস্য শোভনা ভার্টিয়া। এটি কেকে বিরলা পরিবার নিয়ন্ত্রিত এইচটি মিডিয়ার সহযোগী প্রকাশনা। হিন্দুস্তান টাইমস প্রচলনের দিক থেকে ভারতের সর্ববৃহৎ সংবাদপত্র। অডিট ব্যুরো অব সার্কুলেশন অনুসারে ২০১৭ সালের নভেম্বর মোতাবেক এর ৯৯৩,৬৪৫টি কপি বিক্রি হয়েছে। দি ইন্ডিয়ান রিডারশিপ জরিপ প্রকাশ করে যে হিন্দুস্তান টাইমস দ্য টাইমস অব ইন্ডিয়ার পর ভারতের দ্বিতীয় সর্বাধিক পঠিত ইংরেজি সংবাদপত্র। এটি উত্তর ভারতে বেশ জনপ্রিয়, এছাড়া নয়াদিল্লি, মুম্বই, লখনৌ, কলকাতা, পাটনা, রাঁচি ও চণ্ডীগড়ে এর সংস্করণ প্রকাশিত হয়। "Highest Circulated Daily Newspapers (language wise)" (পিডিএফ)। অডিট ব্যুরো অব সার্কুলেশন। সংগ্রহের তারিখ ১৮ সেপ্টেম্বর ২০১৯।  "About Us"। এইচটি মিডিয়া। ৭ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৮ সেপ্টেম্বর ২০১৯।  পাণ্ডে, জ্ঞানেন্দ্র (২২ নভেম্বর ২০০১)। Remembering Partition: Violence, Nationalism and History in India। ক্যামব্রিজ বিশ্ববিদ্যালয় প্রেস। পৃষ্ঠা 97–। আইএসবিএন 978-0-521-00250-9। সংগ্রহের তারিখ ১৮ সেপ্টেম্বর ২০১৯।  "About Us -"। এইচটি মিডিয়া। ৭ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৮ সেপ্টেম্বর ২০১৯।  Media Bias is there for every one to see ওয়েব্যাক মেশিনে আর্কাইভকৃত ৭ জানুয়ারি ২০১৯ তারিখে. AIFON (5 March 2016). Retrieved on 2018-12-27. Nominated to Rajya Sabha – NATIONAL. The Hindu. Retrieved on 27 December 2018. Politicians, lawyers, actors: The must-read Rajya Sabha rich list. Firstpost (18 November 2011). Retrieved on 2018-12-27. "This Is Not Journalism as We Know It"। ওপেন ম্যাগাজিন। সংগ্রহের তারিখ ১৮ সেপ্টেম্বর ২০১৯।  হাজারিকা, সঞ্জয় (৫ মার্চ ১৯৯৫)। "Indian Leader Faces a Test At the Polls"। দ্য নিউ ইয়র্ক টাইমস। India; Maharashtra State (India); Gujarat (India)। সংগ্রহের তারিখ ১৮ সেপ্টেম্বর ২০১৯।  "Paradise Papers: Hindustan Times Group set up firm in Bermuda, showed Rs 7 cr loss"। দি ইন্ডিয়ান এক্সপ্রেস। ৭ নভেম্বর ২০১৭। সংগ্রহের তারিখ ১৮ সেপ্টেম্বর ২০১৯।  "Indian Readership Survey (IRS) 2014" (পিডিএফ)। নিউজওয়াচ। ৩০ জুন ২০১০। সংগ্রহের তারিখ ১৮ সেপ্টেম্বর ২০১৯।  উইকিমিডিয়া কমন্সে হিন্দুস্তান টাইমস সংক্রান্ত মিডিয়া রয়েছে। দাপ্তরিক ওয়েবসাইট হিন্দুস্তান টাইমস-এর অনলাইন সংস্করণ
বোতল ব্রাশ

বোতল ব্রাশ (ইংরেজি: Weeping Bottlebrush), (বৈজ্ঞানিক নাম: Callistemon viminalis) হচ্ছে বোতল ব্রাশ পরিবারের একটি উদ্ভিদ। এটিকে একটি চমৎকার দর্শন বাগানের গাছ হিসাবে ধরা হয়। ক্যাজুপুট গোত্রের প্রজাতি। অষ্ট্রেলিয়ার চির সবুজ প্রজাতি। পাতা সরু ও লম্বা, ৩-৬*১ সেমি, সরু ডালের আগায় গুচ্ছবদ্ধ। তবে গাছের আকার ছোট এবং ডালগুলো অনেক ঝুলন্ত। পাতা সরু ও লম্বা। এই প্রজাতিকে "Exotic Pest Plant Council" (EPPC) ২০০৯-২০১১ সালের মধ্যে মার্কিন যুক্তরাষ্ট্রের ফ্লোরিডা প্রদেশে আগ্রাসী হিসেবে শ্রেণীকরণ করেছে। সারা বছর কয়েকবার ফুল ফোটে। ডালের আগায় ঝুলন্ত ছোট ছোট লাল ছড়া, দেখতে ব্রাসের মত। গাছটি লম্বায় ০.৫ মিটার থেকে ৮ মিটার পর্যন্ত উচু হতে পারে। ছোট ছোট ফলে অসংখ্য বীজ। বীজ, কলম ও দাবাকলমে চাষ। ফুল ফোটার সময় সেপ্টেম্বর থেকে নভেম্বরের মধ্যে। "Melaleuca viminalis"। Plants of the World Online। সংগ্রহের তারিখ ১৪ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Florida EPPC's 2011 Invasive Plant Species List"। Florida Exotic Pest Plant Council। ১০ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১১।  দ্বিজেন শর্মা লেখক; বাংলা একাডেমী ; ফুলগুলি যেন কথা; মে ১৯৮৮; পৃষ্ঠা- ২১, আইএসবিএন ৯৮৪-০৭-৪৪১২-৭
পাহাড়িকা এক্সপ্রেস

পাহাড়িকা এক্সপ্রেস (ট্রেন নাম্বার- ৭১৯/৭২০) বাংলাদেশ রেলওয়ের অধীনে চট্টগ্রাম থেকে সিলেট পর্যন্ত চলাচলকারী একটি আন্তঃনগর ট্রেন। চট্টগ্রাম সিলেট পথে ১ম আন্তঃনগর হিসেবে চালু হয় পাহাড়িকা এক্সপ্রেস যা উদ্বোধন হয় ১৬ ই মে ১৯৮৬ খ্রিষ্টাব্দে। পাহাড়িকা এক্সপ্রেস ছাড়াও চট্টগ্রাম সিলেট রুটে উদয়ন এক্সপ্রেস চলাচল করে। (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, ১৪ ফেব্রুয়ারী ২০২২ হতে কার্যকর।) (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।) ফেনী নাঙ্গলকোট লাকসাম জংশন কুমিল্লা কসবা আখাউড়া জংশন হরষপুর নোয়াপাড়া রেলওয়ে স্টেশন শায়েস্তাগঞ্জ শ্রীমঙ্গল ভানুগাছ শমসেরনগর কুলাউড়া বরমচাল মাইজগাওঁ "সিলেটগামী পাহাড়িকা এক্সপ্রেস চট্টগ্রাম ছেড়ে গেছে"। banglanews24.com। সংগ্রহের তারিখ ২০২১-০২-১৭।  "পাহাড়িকা-উদয়নে নতুন কোচ সংযোগ, উদ্বোধন সকাল ১০টায়"। banglanews24.com। সংগ্রহের তারিখ ২০২১-০২-১৭।  প্রতিনিধি। "চার ঘণ্টা পর পাহাড়িকা এক্সপ্রেস চালু"। দৈনিক প্রথম আলো। সংগ্রহের তারিখ ২০২১-০২-১৭। [স্থায়ীভাবে অকার্যকর সংযোগ] "পাহারিকা এক্সপ্রেস"। আমার ট্রেন।
মহানগর এক্সপ্রেস

মহানগর এক্সপ্রেস (ট্রেন নং ৭২১/৭২২) হচ্ছে বাংলাদেশের একটি আন্তঃনগর যাত্রীবাহী ট্রেন, যা চট্টগ্রাম জেলার চট্টগ্রাম রেলওয়ে স্টেশন ও ঢাকা জেলার কমলাপুর রেলওয়ে স্টেশনের মধ্যে চলাচল করে। ১৯৮৫ সালের ৪ঠা ডিসেম্বর ট্রেনটি উদ্বোধন করা হয়। (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।) (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।) কুমিরা ফেনী জংশন নাঙ্গলকোট লাকসাম জংশন কুমিল্লা কসবা আখাউড়া জংশন ব্রাহ্মণবাড়িয়া আশুগঞ্জ ভৈরব বাজার জংশন নরসিংদী ঢাকা বিমানবন্দর রেলওয়ে স্টেশন
দরবস্ত ইউনিয়ন

দরবস্ত ইউনিয়ন নামে বাংলাদেশে মোট ২টি ইউনিয়ন রয়েছে। যথা: দরবস্ত ইউনিয়ন, গোবিন্দগঞ্জ; (গাইবান্ধা জেলা) দরবস্ত ইউনিয়ন, জৈন্তাপুর; (সিলেট জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।